**CONTRACT DE PRESTĂRI SERVICII**

Nr…………….din ……………..

1. Preambul

În temeiul Legii nr. 98/2016 privind achiziţiile publice şi a Hotărârii nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică /acordului-cadru din Legea nr.98/2016 privind achiziţiile publice, s-a încheiat prezentul contract de furnizare între,

**DIRECŢIA GENERALĂ DE ASISTENŢĂ SOCIALĂ ŞI PROTECŢIA COPILULUI IALOMIŢA**, Str. Ct. Dobrogeanu Gherea nr. 1, Slobozia, ţel.: 0243/231088, fax 0243/233407, cod fiscal 9670462, Cod IBAN: RO94TREZ 24A680400710300X deschis la Trezoreria - Slobozia, reprezentată legal prin Director General, Paul Marcu şi Director economic, Lucreția Buda, în calitate de ACHIZITOR, pe de o parte

**şi**

**S.C. ................................. S.R.L**., cu sediul în .........................., Str. .............................., nr. ............, corp ............., etaj ..............., judeţ ........................., telefon/fax ......................, înregistrată la Oficiul Registrului Comerţului la nr. ............................., cod fiscal ........................., cod IBAN .................................... deschis la ..........................., reprezentată legal prin .............................., în calitate de PRESTATOR pe de altă parte,

**2. Definiţii**

**2.1** În prezentul contract următorii termeni vor fi interpretaţi astfel :

**a. achizitor & prestator** - părţile contractante, aşa cum sunt acestea numite în prezentul contract;

**b. contract** - prezentul contract şi toate anexele sale, cu titlu oneros, asimilat, potrivit Legii, actului administrativ, încheiat în scris, între Achizitor şi Prestator, care are ca obiect prestarea de Servicii;

**c. documentaţie de atribuire** - documentul achiziţiei care cuprinde cerinţele, criteriile, regulile şi alte informaţii necesare pentru a asigura operatorilor economici o informare completă, corectă şi explicită cu privire la cerinţe sau elemente ale achiziţiei, obiectul contractului şi modul de desfăşurare a procedurii de atribuire, inclusiv specificaţiile tehnice ori documentul descriptiv, condiţiile contractuale propuse, formatele de prezentare a documentelor de către candidaţi/ofertanţi, informaţiile privind obligaţiile generale aplicabile;

**d. oferta** - actul juridic prin care operatorul economic îşi manifesta voinţa de a se angaja din punct de vedere juridic într-un contract de achiziţie publică, Oferta cuprinde propunerea financiară, propunerea tehnică, precum şi alte documente stabilite prin documentaţia de atribuire;

**e. contract de subcontractare** - acordul încheiat în scris între prestator şi un terţ ce dobândeşte calitatea de Subcontractant, în condiţiile Legii 98/2016. prin care prestatorul subcontractează Subcontractantului partea din Contract în conformitate cu prevederile Contractului, dacă este cazul;

**f. personal** - persoanele desemnate de către Prestator sau de către oricare Subcontractant pentru îndeplinirea Contractului;

**g. dispoziţie -** ordin/instrucţiune, document scris(a) emis(a) de Achizitor pentru a completa şi/sau modifica prevederile Contractului cu respectarea prevederilor acestuia şi în limitele Legii 98/2016 şi a normelor de aplicare a acesteia;

**h. documentele achizitorului** - toate şi fiecare dintre documentele necesare în mod

direct sau implicit prin natura Serviciilor care fac obiectul Contractului, inclusiv, dar fără a

se limita la: planuri, regulamente, specificaţii, desene, schiţe, modele, date informatice şi rapoarte, furnizate de Achizitor şi necesare prestatorului în vederea realizării obiectului Contractului;

**i. finalizare/ajungere la termen este atunci când Prestatorul:** - a realizat toate activităţile stabilite prin Contract şi a prezentat toate Rezultatele, astfel cum este stabilit în planul de lucru;

- a remediat eventualele Neconformităţi care nu ar fi permis utilizarea Serviciilor de către Achizitor, în vederea obţinerii beneficiilor anticipate şi îndeplinirii obiectivelor comunicate prin Caietul de Sarcini;

**j. forţă majoră -** eveniment independent de controlul Părţilor, care nu se datorează greşelii sau

vinei acestora, care nu putea fi prevăzut în momentul încheierii Contractului şi care face imposibilă îndeplinirea obligaţiilor de către una dintre Părţi şi include calamităţi, greve, sau alte perturbări ale activităţii industriale, acţiuni ale unui inamic public, războaie, fie declarate sau nu, blocade, insurecţii, revolte, epidemii, alunecări de teren, cutremure, furtuni, trăsnete, inundaţii, deversări, turbulenţe civile, explozii şi orice alte evenimente similare imprevizibile, mai presus de controlul

Părţilor şi care nu ar putea fi evitate prin luarea măsurilor corespunzătoare de diligenta;

**k. întârziere -** orice eşec al prestatorului de a executa orice obligaţii contractuale în termenul

convenit;

**l. luna** - luna calendaristică (12 luni/an);

**m**. Neconformitate (Neconformităţi) - execuţia de slabă calitate sau dpublicte care încalcă siguranţa, calitatea sau cerinţele tehnice şi/sau profesionale prevăzute de prezentul Contract şi care fac Rezultatele prestării serviciilor necorespunzătoare scopurilor acestora, astfel cum sunt prevăzute în prezentul Contract, precum şi orice abatere de la cerinţele şi de la obiectivele stabilite în Caietul de Sarcini.

**n. penalitate** - despăgubirea în bani stabilită în Contract ca fiind plătibila de către una dintre Părţile contractante către cealaltă Parte în caz de neîndeplinire a obligaţiilor din Contract, în caz de neîndeplinire a unei părţi a Contractului sau de îndeplinire cu întârziere a obligaţiilor prin raportare la Termenele de Finalizare, astfel cum sunt stabilite prin Documentele Contractului, calculate de la data scadentei obligaţiei până la îndeplinirea efectivă a obligaţiilor sau, după caz, până la data rezilierii contractului, fără necesitatea dovedirii unui prejudiciu;

**o. daune-interese -** despăgubirile în bani reprezentând repararea prejudiciului suferit datorită

neexecutării, executării cu întârziere sau necorespunzătoare, fără justificare sau, după caz, culpabile, a obligaţiilor contractuale.

**p. preţul Contractului** - Preţul plătibil Prestatorului de către Achizitor, în bază şi în conformitate

cu prevederile Contractului, pentru îndeplinirea integrală şi corespunzătoare a tuturor obligaţiilor asumate prin Contract;

**q. proces-verbal de recepţie** - documentul prin care sunt acceptate Serviciile prestate, prin care achizitorul confirma/infirma prestarea Serviciilor în mod corespunzător de către prestator şi că

acestea au fost acceptate de către Achizitor, atât din punct de vedere calitativ (respectiv din punct de vedere al conformităţii serviciilor cu prevederile căitului de sarcini) cât şi din punct de vedere cantitativ,

**r. rezultate** - oricare şi toate informaţiile, documentele, rapoartele colectate şi/sau pregătite de prestator ca urmare al/ale Serviciilor prestate/activităţilor desfăşurate astfel cum sunt acestea descrise în Caietul de Sarcini;

**s. scris(a) sau în scris** - orice ansamblu de cuvinte sau cifre care poate fi citit, reprodus şi

comunicat ulterior, inclusiv informaţii transmise şi stocate prin Mijloace electronice de comunicare în cadrul Contractului;

**t. standarde profesionale** - cerinţele profesionale legate de calitatea Rezultatului prestării

Serviciilor şi de calitatea activităţii de prestare a serviciului care ar fi respectate de către orice

prestator diligent care poseda cunoştinţele şi experienţa unui expert care prestează servicii similare şi pe care prestatorul este obligat să le respecte în prestarea tuturor Serviciilor incluse în prezentul Contract

**u. subcontractant** - orice operator economic care nu este parte a acestui Contract şi care execută şi/sau furnizează anumite pari ori elemente ale Contractului ori îndeplineşte activităţi care fac parte din obiectul Contractului, răspunzând în fata prestatorului pentru organizarea şi derularea tuturor etapelor necesare în acest scop;

**v. *zi***- zile calendaristice, cu excepţia cazurilor în care se prevede expres că sunt zile lucrătoare;

an -365 de zile. La calculul unui termen exprimat în zile, luni sau ani de la un anumit eveniment ori act sau acţiune, dată la care se produce respectivul eveniment, act ori acţiune nu se ia în considerare. Termenul exprimat în zile începe să curgă la începutul primei ore a primei zile a termenului şi se încheie la expirarea ultimei ore a ultimei zile a termenului. Termenul exprimat în luni sau ani începe să curgă la începutul primei ore a primei zile a termenului şi se încheie la expirarea ultimei ore a zilei care reprezintă ziua din ultima lună său an corespunzătoare zilei în care a început să curgă termenul; dacă, în cazul termenului exprimat în luni sau ani, în luna în care se încheie termenul nu există o zi corespunzătoare zilei în care a început să curgă termenul, termenul se încheie la expirarea ultimei ore a ultimei zile a lunii respective. Dacă ultima zi a unui termen exprimat în zile, luni sau ani este o zi de sărbătoare legală, duminica sau sâmbătă, termenul se încheie la expirarea ultimei ore a următoarei zile lucrătoare. La calculul unui termen exprimat în zile lucrătoare se aplică în mod corespunzător dispoziţiile de mai sus, cu deosebirea că zilele nelucrătoare din cadrul termenului nu se iau în considerare;

**w.** ***,,clauze contractuale obligatorii"***- prevederi contractuale generale, specifice contractelor de servicii, stabilind clauzele administrative, financiare, juridice şi tehnice care vor guverna Contractul, cu respectarea prevederilor legislaţiei în materia achiziţiilor publice precum şi a celorlalte prevederi legale în vigoare în România şi pe care achizitorul nu le poate negocia.

**x.** ***,,clauze contractuale specifice"***- prevederi contractuale suplimentare, amendamente şi/sau

derogări de la ,,clauzele contractuale obligatorii" precum şi alte clauze specifice prezentului Contract, astfel cum sunt precizate de către Achizitor. Eventualele propuneri de modificare a clauzelor contractuale specifice se vor depune pe perioada derulării procedurii de atribuire, respectiv în perioada cuprinsă între data publicării anunţului de participare/anunţului de participare simplificat, după caz şi aprobării raportului procedurii şi se vor accepta de către achizitor numai în măsura în care acestea nu vor fi în mod evident, dezavantajoase pentru autoritatea contractantă. După semnarea contractului de către ambele părţi, toate clauzele contractuale se vor supune principiului forţei obligatorii al contractului pentru părţile contractante, în limitele prevăzute de lege.

**y. *durata contractului*** *-* intervalul de timp în care prezentul contract operează valabil între părţi,

potrivit legii, ofertei şi documentaţiei procedurii de achiziţie de la data intrării sale în vigoare şi până la epuizarea convenţională sau legală a oricărui efect pe care îl produce, inclusiv perioada de garanţie şi eventualele pretenţii fondate pe clauzele sale.

**z. *durata de prestare a serviciilor***- perioadă, exprimată în ani/luni/zile, calculată de la data de

începere a prestării serviciilor, astfel cum a fost comunicata prestatorului de către Achizitor şi până la finalizarea prestării acestora, inclusiv prelungirile, dacă este cazul conform clauzelor din prezentul Contract; în durata de prestare a serviciilor nu este inclusă perioada în care se efectuează recepţia serviciilor de către achizitor, aa. prejudiciu - consecinţele păgubitoare suportate ca urmare a a neexecutării, executării cu întârziere sau necorespunzătoare a obligaţiilor contractuale.

**3.Interpretare**

**3.1**. În prezentul contract, cu excepţia unei prevederi contrare, cuvintele la forma singular vor include formă de plural şi viceversa, acolo unde acest lucru este permis de context.

**3.2.** Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

**3.3**. În prezentul contract, cu excepţia situaţiilor când contextul cere altfel sau a unei prevederi contrare: cuvintele care desemnează persoane vor include persoane fizice/juridice şi orice organizaţie având capacitate juridică,

**3.4.** Referinţele la orice acte normative se consideră a face referire şi la orice alte acte normative subsecvente prin care acestea sunt modificate.

**3.5**. Cu excepţia cazului când se prevede altfel în contract, acesta obliga nu numai la ceea ce este expres prevăzut prin clauzele sale, ci şi la toate urmările pe care legea, obiceiul său echitatea le da obligaţiei respective, după natura sa.

**Clauze obligatorii**

**4. Obiectul principal al contractului**

**4.1.** - Prestatorul se obligă să presteze servicii de tipărire și livrare a materialelor promoționale din cadrul campaniilor de conștientizare - proiect **VIP – PLUS „Voluntariat – Inițiative – Profesionalism pentru calitate în serviciile de zi destinate copiilor din comunitățile vulnerabile”, cod PN1020,** în perioadă convenită şi în conformitate cu prevederile legale şi cu obligaţiile asumate prin prezentul contract, inclusiv anexele acestuia.

**4.2** - Serviciile de de tipărire şi livrare materiale promoţionale de la art 4.1 se vor presta în strictă concordanţă cu prevederile Caietului de Sarcini, anexă la prezentul contract şi parte integrantă din acesta.

**5. Preţul contractului**

**5.1.** Preţul convenit pentru îndeplinirea contractului, plătibil prestatorului de către achizitor, conform propunerii financiare, este de …………… lei (…………………..) la care se adaugă TVA în valoare de ………………….. lei, conform prevederilor legale.

**5.2.** Preţul fără TVA este ferm pe toată durata contractului.

**5.3.** Achizitorul se oblige să plătească preţul convenit în contract pentru serviciile prestate şi recepţionate, în condiţiile şi prin modalităţile de plată stabilite prin prezentul contract.

**5.4**. Preţul se detaliază conform Anexei 1 a prezentului contract.

**6.Durata contractului**

6.1. Prezentul contract intra în vigoare după semnarea contractului de către ultima dintre părţi şi se desfăşoară pe perioadă a 2 luni, cu posibilitatea de prelungire, conform contractului de finanţare nr. 10/21.12.2020/SEE.

**7. Executarea contractului**

**7.1.(1)** Executarea contractului începe după semnarea acestuia de către ambele părţi.

(2) Pentru fiecare serviciu ce face obiectul contractului achizitorul va transmite comanda scrisă via e-mail; în fiecare comandă se va preciza termenul de livrare/prestare, care va fi de 5 zile lucrătoare.

**8.Documentele contractului**

**8.1** Documentele contractului sunt, dar fără a se limita :

a) Caietul de sarcini

b) Propunerea financiară

c) Act adiţional (dacă este cazul);

d) alte documente, conform legii.

**9. Standarde**

**9.1** Prestatorul se obliga să presteze serviciile la standardele şi sau performanţele solicitate, în conformitate cu prevederile legale în vigoare.

**10. Obligaţiile** **principale ale prestatorului**

**10.1 -** Prestatorul se obliga să presteze serviciile şi să livreze produsele aferente la standardele şi performanţele prezentate în caietul de sarcini anexă la contract.

**10.2.** (1) Serviciile prestate în baza contractului precum şi orice fază a acestora prevăzută a fi terminată într-o perioadă stabilită, trebuie finalizate în termenul convenit de părţi.

(2) Prestatorul este pe deplin responsabil pentru prestarea serviciilor în conformitate cu termenele asumate prin prezentul contract. Dacă pe parcursul îndeplinirii contractului intervin circumstanţe, care nu se datorează prestatorului, care îl pun pe acesta în imposibilitatea de a respecta termenele asumate, acesta are obligaţia de a notifica acest lucru, în timp util, achizitorului.

(3) În afara cazului în care achizitorul accepta revizuirea termenelor, orice întârziere în îndeplinirea contractului dă dreptul achizitorului de a pretinde prestatorului penalităţi de întârziere.

**10.3.** Prestatorul se obliga să despăgubească achizitorul împotriva oricăror:

a) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc), legate de echipamentele, materialele, instalaţiile sau utilajele folosite pentru sau în legătură cu produsele achiziţionate; şi

b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**10.4** Prestatorul este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**10.5** Prestatorul se obliga să asigure resursele umane, materialele, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract, astfel încât să se asigure derularea eficientă a activităţilor.

**10.6** Prestatorul se obliga să remedieze, pe cheltuială proprie, la cererea achizitorului şi în termenul indicat de acesta, orice deficientă în prestarea serviciilor cauzată de neîndeplinirea obligaţiilor sale contractuale.

**10.7** Prestatorul este obligat să respecte instrucţiunile transmise de către achizitor, ca şi cum acestea ar fi parte a contractului însuşi, clauzele prezentului contract fiind aplicabile în integralitate.

**10.8** Prestatorul rămâne răspunzător pentru orice încălcare a obligaţiilor sale contractuale şi după încetarea contractului, pentru perioada prevăzută în acest sens de legislaţia românească aplicabilă.

**10.9.** Codul de conduită

**(1).** Prestatorul va acţiona întotdeauna loial şi imparţial şi că un consilier de încredere pentru achizitor conform regulilor şi/sau codului de conduită al profesiei sale, precum şi cu discreţia necesară.

**(2).** În cazul în care prestatorul sau oricare din subcontractanţii săi, se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea ori neîndeplinirea oricărui act sau fapt privind contractul de servicii sau orice alt contract încheiat cu achizitorul, ori pentru a favoriza sau defavoriza orice persoană în legătură cu contractul său cu orice alt contract încheiat cu acesta, achizitorul poate decide încetarea contractului, fără a aduce atingere niciunui drept anterior dobândit de prestator în baza contractului.

**(3).** Plăţile către prestator aferente contractului vor constitui singurul venit ori beneficiu ce poate derivă din contract, şi atât prestatorul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plata indirectă ori orice altă formă de retribuţie în legătură cu sau pentru executarea obligaţiilor din contract.

**(4).** Prestatorul şi personalul său vor respecta secretul profesional, pe perioada executării contractului, inclusiv pe perioada oricărei prelungiri a acestuia, precum şi după încetarea contractului. În acest sens, cu excepţia cazului în care se obţine acordul scris prealabil al achizitorului, prestatorul şi personalul său, salariat ori contractat de acesta, incluzând conducerea şi salariaţii din teritoriu, nu vor comunica niciodată oricărei alte persoane sau entităţi, nicio informaţie confidenţială divulgata lor sau despre care au luat cunoştinţă şi nu vor face publică nicio informaţie referitoare la recomandările primite în cursul său ca rezultat al prestării serviciilor ce fac obiectul prezentului contract. Totodată, prestatorul şi personalul său nu vor utiliza în dauna achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul său în scopul executării contractului.

(5). Prestatorul va furniza achizitorului, la cerere, documente justificative cu privire la condiţiile în care se execută contractul. Achizitorul va efectua orice documentare sau cercetare la faţa locului pe care o consideră necesară pentru strângerea de probe în cazul oricărei suspiciuni cu privire la existenţa unor cheltuieli comerciale neuzuale.

**10.10. Conflictul de Interese**

**(1).** Prestatorul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a contractului. Conflictele de interese pot apărea în mod special ca rezultat al intereselor economice, afinităţilor politice ori de naţionalitate, legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării contractului trebuie notificat în scris Achizitorului, în termen de 2 zile de la apariţia acestuia.

**(2).** Achizitorul îşi rezerva dreptul de a verifica dacă măsurile luate sunt corespunzătoare şi poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea şi salariaţii din teritoriu, nu se afla într-o situaţie care ar putea genera un conflict de interese. Prestatorul va înlocui, în termen de 2 zile şi fără vreo cornpensatie din partea achizitorului, orice membru al personalului sau salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie.

(**3).** Prestatorul trebuie să evite orice contact care ar putea să-i compromită independenta ori pe cea a personalului sau, salariat sau contractat, inclusiv conducerea şi salariaţii din teritoriu. în cazul în care prestatorul nu-şi menţine independenta, achizitorul, fără afectarea dreptului acesteia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a contractului, în condiţiile prevăzute în prezentul contract.

**11. Obligaţiile principale ale achizitorului.**

**11.1** Achizitorul se obliga să recepţioneze serviciile prestate în termenul stabilit, dacă acestea corespund Caietului de sarcini.

**11.2** Achizitorul se obliga să plătească preţul convenit în prezentul contract, în termen de maxim 30 zile de la recepţionarea documentaţiilor, conform prevederilor legale.

**11.3** Dacă achizitorul nu onorează facturile în termen de 14 zile de la expirarea perioadei prevăzute convenite, prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp posibil

**12. Caracterul public al contractului**

**12.1** Dosarul achiziţiei publice are caracter de document public.

**12.2** Accesul la aceste informaţii poate fi restricţionat în cazul în care acestea sunt clasificate prin acordul părţilor sau protejate de un drept de proprietate intelectuală, potrivit legii.

**12.3** În cazul în care s-a precizat confidenţialitatea anumitor clauze, o parte contractantă nu are dreptul de a face cunoscută respectivă prevedere fără acordul scris al celeilalte părţi, cu două excepţii:

- informaţia era cunoscută părţii contractante înainte ca ea să fi fost primită de la cealaltă parte contractantă

- partea contractantă a fost obligată în mod legal să dezvăluie informaţia.

**Clauze specifice**

**13.** **Garanţia de bună execuţie a contractului – Nu se aplică.**

**13.1.** Executantul se obliga să constituie garanţia de bună execuţie a contractului în cuantum de ……. din preţul contractului fără T.V.A., respectiv suma de ………….. lei , în termen de cel mult 5 (cinci) zile lucrătoare de la semnarea contractului de către părţi şi înregistrarea acestuia la sediul achizitorului.

***13.2*** *Garanţia de bună execuţie este valabilă pe întreaga durată de desfăşurare a contractului.*

**13.3** Garanţia de bună execuţie se constituie prin virament bancar în contul ……………… sau printr-un instrument de garantare emis în condiţiile legii de o societate bancară sau de o societate de asigurări, care devine anexă la contract. în acest caz, garanţia de bună execuţie trebuie să fie irevocabilă. Instrumentul de garantare trebuie să prevadă ca plata garanţiei se va executa necondiţionat, respectiv la prima cerere a beneficiarului, pe baza declaraţiei acestuia cu privire la culpa persoanei garantate.

**13.4.** **(1)** În situaţia în care părţile convin prelungirea termenului de prestare, pentru orice motiv (inclusiv forţă majoră), prestatorul are obligaţia de a prelungi valabilitatea garanţiei de bună execuţie, în maxim 5 zile de la data intrării în vigoare a actului adiţional,

**(2)** Garanţia de bună execuţie ce se va prelungi va fi valabilă de la data expirării celei iniţiale pe perioada de prelungire a termenului de prestare.

**13.5**. Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi executa, execută cu întârziere sau executa necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fast respectate.

**13.6.** Autoritatea contractantă are obligaţia de a elibera/restitui garanţia de bună execuţie în cel mult 14 zile de la data îndeplinirii de către contractant a obligaţiilor asumate prin contractul de achiziţie publică respectiv, dacă nu a ridicat până la acea dată pretenţii asupra ei.

**14. Obligaţii specifice ale prestatorului**

**14.1** Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu caietul de sarcini.

**14.2** Prestatorul se obliga să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**14.3** Prestatorul este pe deplin responsabil pentru execuţia serviciilor în conformitate cu prevederile caietului de sarcini, în termenul stabilit în comanda lansată de achizitor. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**14.4**. Prestatorul tipăreşte toate materialele publicitare în strictă concordanţă cu prevederile Manualului de implementare a proiectelor și a următoarelor documente:

* Anexa 3 la Regulamentele SEE și Norvegian;
* Manualul de Comunicare și Design pentru Granturile SEE și Norvegiene 2014-2021

**14.5.** Transportul produselor rezultate în urma serviciilor prestate se va face pe cheltuiala Prestatorului în mijloace de transport curate şi acoperite pentru a evita deteriorarea acestora pe timpul transportului şi manipulării la sediul Achizitorului.

**15. Alte responsabilităţi ale achizitorului**

**15.1** Achizitorul se obliga să pună la dispoziţia prestatorului informaţii cu privire la conţinutul textual al materialelor promoţionale şi orice alte informaţii pe care Prestatorul le consideră necesare pentru prestarea corespunzătoare a serviciilor.

**15.2** Achizitorul se obliga să transmită către Organismul Intermediar solicitarea pentru emiterea avizului privind identitatea vizuală asupra machetelor elaborate de Prestator şi, de asemenea să înştiinţeze de îndată Prestatorul în legătură cu orice observaţii/solicitări formulate de Organismul Intermediar şi emiterea avizului propriu-zis.

**16. Facturare, recepţie şi verificări**

**16.1**. Facturarea se va face în funcţie de serviciile prestate şi produsele rezultate în urma acestor servicii livrate, conform proceselor verbale de prestări servicii .

**16.2** Modalitatea de plata: după prestarea serviciilor/livrarea produselor rezultate în urma acestor servicii, pe bază de factură fiscală în original şi proces verbal de prestări servicii şi proces verbal de predare - primire livrabile semnat de ambele părţi, în termen de 30 zile de la primirea facturii.

**16.3** Achizitorul are dreptul de a verifica modul de prestare a serviciilor pentru a stabili conformitatea acestora cu prevederile caietului de sarcini.

**16.4** Recepţia materialelor şi serviciilor se va face, după cum urmează:

**(1)** Recepţia cantitativă se va realiza în momentul livrării propriu-zise a materialelor promoţionale tipărite la sediul Achizitorului. Recepţia cantitativă a materialelor promoţionale tipărite se consemnează în cadrul unui proces verbal de predare - primire şi se consideră acceptată prin semnarea acestuia de către reprezentanţii Achizitorului.

**(2)** Recepţia calitativă a serviciilor se consemnează într-un Proces Verbal de Prestări Servicii care va detalia serviciile prestate, inclusiv predarea - primirea livrabilelor (materialelor promoţionale tipărite). Recepţia calitativă se consideră acceptată prin semnarea procesului verbal de prestări servicii de către reprezentanţii Achizitorului.

**16.5** La recepţie, în cazul constatării existenţei unor materiale deteriorate sau în cazul constatării unor neconcordante cantitative ori calitative, prestatorul va proceda la înlocuirea şi I sau completarea celor constatate fără a modifica prevederile financiare ale contractului. Materialele respinse pe criterii de neconformitate calitativa sau cele lipsa vor fi înlocuite în termen de maxim 48 de ore.

**17. Subcontractarea**

**17.1 - (1)** Achizitorul va solicita prestatorului, cel mai târziu la momentul începerii executării contractului, să îi indice numele, datele de contact şi reprezentanţii legali ai subcontractantilor săi implicaţi în executarea contractului de achiziţie publică, în măsura în care aceste informaţii sunt cunoscute la momentul respectiv.

**(2)** Prestatorul are obligaţia de a notifica achizitorului orice modificări ale informaţiilor prevăzute la alin. (1) pe durata contractului de achiziţie publică,

**(3)** Prestatorul are dreptul de a implica noi subcontractanti, pe durata executării contractului de achiziţie publică, cu condiţia ca nominalizarea acestora să nu reprezinte o modificare substanţială a contractului de achiziţie publică, în condiţiile art. 221 din Legea nr. 98/2016 privind achiziţiile publice.

**(4)** Prestatorul va transmite achizitorului informaţiile privind numele, datele de contact şi reprezentanţii legali ai subcontractantilor săi implicaţi în executarea contractului de achiziţie publică şi va obţine acordul achizitorului privind eventualii noi subcontractanti implicaţi ulterior în executarea contractului.

**(5)** Atunci când înlocuirea sau introducerea unor noi subcontractanti are loc după atribuirea contractului, aceştia transmit certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţii lor de implicare în contractul care urmează să fie îndeplinit.

**(6)** Prestatorul este pe deplin răspunzător faţă de achizitor de modul în care subcontractantul îndeplineşte contractul.

**17.2 (1)** Achizitorul efectuează plati corespunzătoare părţii/părţilor din contract îndeplinite de către subcontractanţii propuşi în oferta, dacă aceştia solicita,

**(2)** Subcontractanţii îşi vor exprima opţiunea de a fi plătiţi direct de către achizitor la momentul încheierii prezentului contract sau la momentul introducerii acestora în prezentul contract de achiziţie publică,

**(3)** Achizitorul efectuează plăţile directe către subcontractanţii agreaţi doar atunci când prestaţia acestora este confirmată prin documente agreate de toate cele 3 părţi, respectiv achizitor, prestator şi subcontractant sau de achizitor şi subcontractant atunci când, în mod nejustificat, prestatorul blochează confirmarea executării obligaţiilor asumate de subcontractant.

**(4)** Achizitorul are obligaţia de a solicita, la încheierea prezentului contract de achiziţie publică sau atunci când se introduc noi subcontractanti, prezentarea contractelor încheiate între prestator şi subcontractant/subcontractanti nominalizaţi în oferta sau declaraţi ulterior, astfel încât activităţile ce revin acestora, precum şi sumele aferente prestaţiilor, să fie cuprinse în contractul de achiziţie publică.

**(5)** Contractele prezentate conform prevederilor alin. (4) trebuie să fie în concordanţă cu ofertă şi se vor constitui în anexe la contractul de achiziţie publică.

**(6)** Dispoziţiile contractuale referitoare la drepturile şi obligaţiile prestatorului precum şi cele referitoare la sancţiunile aplicabile prestatorului se aplică în mod corespunzător şi subcontractantilor, proporţional cu partea/părţile din contract pe care aceştia le îndeplinesc.

**(7)** Documentul constatator poate fi emis unui subcontractant la solicitarea acestuia şi numai în cazul prezentării contractului de subcontractare şi a recepţiilor aferente.

**17.3** **(1)** Înlocuirea/implicarea subcontractantilor de către prestator în perioada de implementare a contractului poate interveni numai cu acordul achizitorului .

**(2)** În condiţiile alin. 1 al prezenţei clauze, achizitorul are obligaţia de a solicita prezentarea contractelor încheiate între contractant şi subcontractanţii declaraţi ulterior, care să conţină obligatoriu, cel puţin următoarele elemente:

a) activităţile ce urmează a fi subcontractate;

b) numele, datele de contact, reprezentanţii legali ai noilor subcontractanti;

c) valoarea aferenta prestaţiilor noilor subcontractanti.

**(3)** Noii subcontractanti au obligaţia de a prezenta cu cel puţin 5 zile înainte de momentul începerii prestării serviciilor de către noii subcontractanti, o declaraţie pe propria răspundere prin care îşi asumă respectarea prevederilor caietului de sarcini şi a propunerii tehnice depuse de către contractant la oferta, aferenta activităţii supuse subcontractării.

**(4)** Noii subcontractanti au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică.

**18. Încetarea şi rezilierea contractului**

**18.1.** Prezentul contract încetează prin ajungerea la termen, prin executarea, de către ambele părţi, a tuturor obligaţiilor ce le revin conform contractului, prin acordul părţilor sau ca urmare a dispariţiei, fără vină nici uneia dintre părţi, a unui element esenţial al contractului, astfel cum acesta este definit în legislaţia aplicabilă.

**18.2. Î**n plus faţă de motivele de încetare a contractului menţionate în prezentul contract, achizitorul are dreptul de a considera contractul de drept reziliat, printr-o notificare scrisă adresată prestatorului, fără necesitatea unei alte formalităţi şi fără intervenţia vreunei autorităţi sau instante de judecată, în cazul în care acesta:

a) intră în stare de faliment ori lichidare, afacerile îi sunt conduse de un administrator judiciar sau activităţile sale comerciale sunt suspendate or fac obiectul unui aranjament cu creditorii sau este într-o situaţie similară cu cele anterioare, reglementată prin lege;

b) face obiectul unei proceduri legale pentru declararea sa în una dintre situaţiile prevăzute la litera a);

c) a fost condamnat, prin hotărâre definitivă a unei instante judecătoreşti, pentru o faptă care a adus atingere eticii şi/sau conduitei profesionale, sau se face vinovat de grave abateri de la conduita profesională, dovedite de achizitor prin orice mijloace permise de lege;

d) a fost condamnat, prin hotărâre definitivă a unei instante judecătoreşti, pentru fraudă, corupţie, implicare într-o organizaţie criminală sau orice altă activitate ilegală prin care sunt aduse prejudicii intereselor financiare ale Uniunii Europene;

e) a fost declarat vinovat de încălcarea gravă a obligaţiilor contractuale ca urmare a unei alte proceduri de licitaţie sau atribuire de grant, finanţată din bugetul Uniunii Europene;

f) este afectat de transformări de ordin organizaţional, prin care sunt modificate statutul juridic, obiectul de activitate sau controlul asupra sa, cu excepţia cazurilor în care astfel de modificări sunt acceptate printr-un act adiţional la prezentul contract;

g) este afectat de orice alte impedimente de ordin legal care împiedică executarea corespunzătoare a prezentului contract;

h) nu furnizează garanţiile şi/sau asigurările solicitate sau garantul/asiguratorul nu îşi poate respecta angajamentele asumate.

**18.3**. În cazul prevăzut la clauza 18.2, prestatorul are dreptul de a pretinde numai plata corespunzătoare pentru partea din contract îndeplinită până la data încetării contractului.

**18.4.** Achizitorul are dreptul de a considera contractul de drept reziliat, printr-o notificare scrisă adresată prestatorului, fără necesitatea unei alte formalităţi şi fără intervenţia vreunei autorităţi sau instante de judecată şi de a pretinde daune - interese în oricare dintre următoarele situaţii:

a) prestatorul nu îşi îndeplineşte obligaţiile asumate prin prezentul contract;

b) prestatorul refuza sau neglijează să ducă la îndeplinire instrucţiunile emise de către achizitor sau solicitarea transmisă de acesta de a remedia orice executare necorespunzătoare a obligaţiilor sale contractuale, prin care se afectează prestarea corespunzătoare şi în termenele prevăzute a serviciilor.

**18.5.** În oricare din situaţiile de mai sus, achizitorul are dreptul de a finaliza serviciile fie direct, fie prin încheierea unor alte contracte/acorduri cu terţe părţi, costurile respective fiind imputabile prestatorului.

**18.6.** Imediat după primirea notificării de reziliere a contractului, prestatorul va lua toate măsurile necesare pentru a opri executarea obligaţiilor sale de o manieră promptă şi organizată, în aşa fel încât costurile să fie minime.

**18.7.** Achizitorul nu va fi obligat să efectueze nici o altă plata către prestator până la finalizarea serviciilor, după care are dreptul de a recupera de la prestator toate costurile suplimentare aferente prestării serviciilor respective, sau, după caz, va plăti prestatorului orice sume restante.

**18.8**. În cazurile în care achizitorul considera contractul reziliat pentru neexecutare sau executare necorespunzătoare din partea prestatorului, va fi îndreptăţit să perceapă de la prestator daune interese. Prestatorul nu are dreptul de a pretinde, în aceste situaţii, nicio altă suma în afara celor datorate de achizitor pentru serviciile deja prestate.

**18.9** Prestatorul poate cere rezilierea contractului dacă:

a) achizitorul nu-şi îndeplineşte obligaţiile care sunt în sarcina să şi prin aceasta pune pe prestator în situaţia de a nu putea presta serviciile;

b) achizitorul notifica prestatorul ca din motive neprevăzute şi datorită unor conjuncturi economice îi este imposibil să continue îndeplinirea obligaţiilor contractuale.

**18.10** Rezilierea contractului pentru motivele menţionate la clauza 18.4 şi clauza 18.9 se va notifica în scris părţii contractante.

**18.11.** Achizitorul va avea, până la data întreruperii şi încetării contractului, aceleaşi obligaţii prevăzute în contract, inclusiv plata serviciilor recepţionate până în acel moment.

**18.12** În cazul rezilierii contractului din vina prestatorului, achizitorul va stabili daunele pe care trebuie să le suporte prestatorul şi care se vor scădea din obligaţiile de plată pe care achizitorul le are faţă de acesta la data întreruperii prestării serviciilor.

**18.13.** În cazul în care nu se pot aplica prevederile clauzei 18.12 recuperarea daunelor se va face conform prevederilor legale în vigoare la acea dată.

**18.14** Achizitorul îşi rezerva dreptul de a denunţa unilateral contractul în cel mult 10 zile de la apariţia unor circumstanţe care nu au putut fi prevăzute la data încheierii contractului şi care conduc:

a) la modificarea clauzelor contractuale în aşa măsură încât îndeplinirea contractului respectiv ar fi contrară interesului public;

b) la imposibilitatea derulării prezentului contract, motivat de apariţia unor conjuncturi economice care determină imposibilitatea îndeplinirii obligaţiilor contractuale;

c) în situaţia sistării alocării resurselor financiare necesare pentru îndeplinirea prezentului contract.

**18.15** În cazul prevăzut la clauza 18.14, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**18.16**. În caz de neexecutare, contractul se consideră desfiinţat de drept, fără a mai fi necesară

punerea în întârziere, fără nicio altă formalitate prealabilă şi fără intervenţia vreunei autorităţi sau instante de judecată.

**18.17**. Achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

a) prestatorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din legea nr. 98/2016 privind achiziţiile publice;

b) contractul nu ar fi trebuit să fie atribuit prestatorului, având în vedere o încălcare gravă a obligaţiilor care rezultă din legislaţia europeană relevanta şi care a fost constatata printr-o decizie a Curţii de Justiţie a Uniunii Europene,

c) prestatorul solicita modificarea prezentului contract, în cursul perioadei sale de valabilitate altfel decât în cazurile şi condiţiile prevăzute la art. 221 din Legea nr. 98/2016 privind achiziţiile publice.

**19. Ajustarea preţului contractului**

19.1. Pentru serviciile prestate plăţile datorate de autoritatea contractantă prestatorului sunt cele declarate în propunerea financiară, anexă la contract.

**20. Amendamente**

**20.1.** Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, pentru cauze care nu au putut fi prevăzute la data încheierii contractului.

**20.2.** Nici un amendament al contractului nu va avea efecte retroactive. Actele adiţionale intra în vigoare la data semnării acestora de către ultima parte.

**20.3**. - **(1)** Modificarea contractului nu trebuie să conducă la diminuarea avantajelor şi, după caz, a factorilor de evaluare care au stat la baza declarării ofertei câştigătoare a prestatorului.

**(2)** Nu este permisă modificarea preţului prezentului contract în condiţiile art. 221 din Legea 98/2016, în aşa fel încât noua valoare rezultată în urma respectivei modificări să depăşească pragurile prevăzute de Legea nr. 98/2016 privind achiziţiile publice pentru publicarea unui anunţ de participare sau a unui anunţ simplificat sau să fi impus organizarea unei proceduri de atribuire pentru atribuirea contractului respectiv.

**20.4** Modificarea termenului de prestare se efectuează prin act adiţional încheiat înainte de expirarea termenului de prestare iniţial.

**21 . Sancţiuni pentru neîndeplinirea culpabilă a obligaţiilor.**

**21.1** - În cazul în care prestatorul nu îşi îndeplineşte obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă procentuală din preţul contractului. Cota procentuala pe zi de întârziere, până la îndeplinirea efectivă a obligaţiilor este de 0,1 % din preţul contractului.

**21.2** În cazul în care achizitorul nu onorează facturile în termen de 30 de zile de la expirarea perioadei convenite, atunci prestatorul are dreptul de a solicita, ca penalităţi, o sumă echivalentă cu o cotă procentuala de 0, 1 % pentru fiecare zi de întârziere, din plata neefectuată.

**21.3** Penalităţile datorate curg de drept din data scadentei obligaţiilor asumate conform prezentului contract.

**22. Cesiunea**

**22.1** Prestatorul are obligaţia de a nu transfera, total sau parţial, obligaţiile sale asumate prin contract.

**22.2** Prestatorul poate cesiona, total sau parţial, dreptul său de a încasa contraprestaţia serviciilor prestate, cu acordul prealabil, exprimat în scris al achizitorului şi în condiţiile prevăzute de dispoziţiile Noului Cod Civil.

**22.3** Solicitările de plată către terţi pot fi onorate numai după operarea unei cesiuni în condiţiile art. 22.2.

**22.4** Cesiunea nu va exonera prestatorul de nicio responsabilitate privind garanţia sau orice alte obligaţii asumate prin contract.

**22.5** - (1) În cazul în care terţul/terţii susţinător/susţinători nu respecta prevederile Angajamentul ferm, anexă la prezentul contract, prestatorul are obligaţia de a ceda, cu titlu de garanţie, achizitorului, la solicitarea expresă a acestuia, drepturile sale privind pretenţiile la daune pe care le-ar putea avea împotriva terţului/terţilor susţinător/susţinători pentru nerespectarea obligaţiilor asumate prin angajamentul ferm printr-o cesiune.

(2) Cesiunea de creanţa în favoarea subcontractantilor legată de partea/părţile din contract care sunt îndeplinite de către aceştia se realizează în condiţiile legislaţiei în vigoare.

**23. Forţă majoră**

**23.1** Forţă majoră este constatata de o autoritate competenta.

**23.2** Forţă majoră exonerează părţile contractante de îndeplinirea obligaţiilor asomate prin prezentul contract, pe toată perioada în care aceasta acţionează,

**23.3** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**23.4** Partea contractantă care invocă forţă majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**23.5** Partea contractantă care invocă forţă majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

**23.6** Dacă forţa majoră acţionează sau se estimează că va acţiona o perioadă mai mare de 1 (una) luna, fiecare parte va avea dreptul să notifice celeilalte părţi încetarea de drept a prezentului contract, fără că vreuna din părţi să poată pretinde celeilalte daune-interese.

**24. Soluţionarea litigiilor**

**24.1** Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**24.2** Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve prin mediere orice neînţelegere sau divergenta contractuală, fiecare poate solicita că dispută să se soluţioneze de către instanţele judecătoreşti de la sediul achizitorului.

**25. Limbă care guvernează contractul**

**25.1 -** Limbă care guvernează contractul este limba romană.

**26. Comunicări**

**26.1 - (1)** Orice comunicare între părţi, referitoare la îndeplinirea prezentului contract, trebuie să fie transmisă în scris.

**(2)** Orice document scris trebuie înregistrat atât în momentul transmiterii cât şi în momentul primirii.

**26.2** Comunicările între părţi se pot face prin telefon, fax sau e-mail cu condiţia confirmării în scris a primirii comunicării.

**27. Legea aplicabilă contractului**

**27.1** Contractul va fi interpretat conform legilor din România.

Părţile au înţeles să încheie azi ………………., prezentul contract în 2 (două) exemplare originale, câte unul pentru fiecare parte.

**Achizitor, Prestator,**

D.G.A.S.P.C. Ialomiţa S.C. ………………. S.R.L.

Director General, Reprezentant : ……………..

Prof. Paul Marcu Funcţia: ……………….

**Director economic,**

Ec. Lucreţia Buda

**Aviz juridic,**

…………………

**ANEXA 1**

**La contractul de servicii nr........................../...............**

| **Materiale promotionale tiparite** | **Cantitate** | **PRET UNITAR FARA TVA –lei-** | **VALOARE FARA TVA**  **–lei-** | **VALOARE CU TVA**  **–lei-** |
| --- | --- | --- | --- | --- |
| Pliant 1 | 330 |  |  |  |
| Afiș | 330 |  |  |  |
| Planner | 330 |  |  |  |
| Șapca | 330 |  |  |  |
| Pliant 2 | 520 |  |  |  |
| Umbrela | 520 |  |  |  |
| Sacoșă | 520 |  |  |  |
| Calendar | 520 |  |  |  |
| **TOTAL** |  |  |  |  |

Achizitor,  **Prestator**,

D.G.A.S.P.C. Ialomita S.C. ............................ S.R.L.

Director General, Reprezentant : ........................

Prof. Paul Marcu Functia: ­...................................

**Director economic,**

Ec. Lucretia Buda

**Aviz juridic,**

..................